# IV. КРИТЕРИЙ ЗА ВЪЗЛАГАНЕ И МЕТОДИКА ЗА КОМПЛЕКСНА ОЦЕНКА

 На оценка подлежи всяко предложение на допуснатите участници, отговарящо на изискванията на Възложителя.

Икономически най-изгодната оферта се определя въз основа на критерия **оптимално съотношение качество/цена,** който включва следните показатели:

|  |  |  |
| --- | --- | --- |
| **№** | **НАИМЕНОВАНИЕ** | **ТЕЖЕСТ** |
| Показател 1- **К1** | „Гаранционен срок в години на изпълнените СМР на обекта“ | 10 т. |
| Показател 2- **К2** | “Работна програма за изпълнение на строителството” | 45 т. |
| Показател 3- **К3** | “Срок за изпълнение на строителството” | 5 т. |
| Показател 4- **К4** | „Цена” | 40 т. |

**1. Показател 1– К1,  с максимален брой точки 10, където К1  е “Гаранционен срок в години на изпълнените СМР на обекта”**

Подпоказател **К1** представлява оценка на общия гаранционен срок за всички изпълнени строителни работи.

Оценява се ***общия гаранционен срок в години на изпълнените СМР на обекта*, *съгласно Техническото предложение***.

Оценката по този показател се изчислява съгласно формулата:

 **К1 = C (n) x10**

 **C(max)**

Където:

**C(n)**  е гаранционния срок, предложен от оценявания участник;

**C(max)** е най-дългият от предложените гаранционни срокове за обекта, предмет на поръчката.

*\*\*\** *Предложеният гаранционен срок за извършените строителни и монтажни работи не следва да бъде по-кратък от предвидения в чл. 20, ал.4, т. 3 Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и не по-дълъг от 15 години.*

*Важно!: Ще бъдат отстранени от участие и няма да бъдат разглеждани Технически предложения, в които са предложени гаранционни срокове под минималните или над максималните, посочени в указанията в образеца на Техническо предложение.*

**2. Показател 2 – K2 „Работна програма за изпълнение на строителството” (РП) с максимален брой точки 45, се оценява по следния начин:**

|  |
| --- |
| **„РАБОТНА ПРОГРАМА ЗА ИЗПЪЛНЕНИЕ НА СТРОИТЕЛСТВОТО“ (К2)****45 точки** |
| **Минимални изисквания към съдържанието на Работната програма за изпълнение на строителството:***Важно!: Ще бъдат отстранени от участие и няма да бъдат разглеждани Технически предложения, които не съдържат*:**Приложение №1 Работна програма**.*(\*\*\* В работната програма се описват* основните видове работи, декомпозирането им на отделни дейности съобразно технологичната последователност според правилата, правилниците и наредбите за изпълнение и приемане на съответните видове работи; технологията за изпълнение на видовете СМР, които гарантират качественото им изпълнение; основните видове строителни материали, които ще се влагат по време на строителството – с посочени параметри, от които да е видно съответствието с изискванията на възложителя; мерки за намаляване на вредното влияние върху околната среда (шум, запрашеност, замърсяване); дейности за контрол на изпълнението на предложените мерки).Работната програма трябва да съдържа и част “*Управление на риска при изпълнение на строителството”*. Възложителят е дефинирал 5 риска, които могат да застрашат и/или да попречат на успешното изпълнение на договора. Това са:* Изоставане от графика на изпълнение и/или приключване на СМР, в резултат от неблагоприятни климатични или други условия;
* Технологични проблеми по време на строителството;
* Грешки или непълноти в одобрения Инвестиционен проект;
* Затрудняване на обитаването на сградата от нейните жители по време на изпълнение на СМР;
* Прекъсване на ползването на комунални услуги (водоснабдяване, електроснабдяване, сметосъбиране) от жителите на сградата.

**Приложение №2 -Линеен график за изпълнение на поръчката -** (Срокове за завършване на отделните СМР по КСС);* Срокове за изпитвания и проби (когато е необходимо);
* Работна ръка, необходима за изпълнение на съответното СМР по КСС;
* Механизация, необходима за изпълнение на съответното СМР по КСС.

*(Линейният график е необходимо да отразява технологичната последователност на различните видове СМР по КСС и да предвижда необходимото технологично време за тяхното изпълнение; следва да отразява необходимата работна ръка, в съответствие с диаграмата на работната ръка за отделните СМР по КСС, както и да отразява необходимата механизация за изпълнение на съответните видове СМР по КСС, съобразно диаграмата на механизацията. Линейният график следва да съответства на работната програма, предложена от участника. Срокът за изпълнение предвиден в линейния график трябва да съответства на срокът за изпълнение на поръчката, предложени от съответния участник).***Приложение №3 - Диаграма на строителната механизация****Приложение №4 - Диаграма на работната ръка** *\*\*\*Важно: Комисията ще съпостави Техническото предложението на участника с изискванията на възложителя, залегнали в документацията, техническата спецификация и инвестиционния проект. В случай на несъответствие участникът ще бъде отстранен.***Работна програма, която отговаря на минималните изисквания на Възложителя,** но не съдържа надграждащите елементи за получаване на допълнителни точки, **се допуска до следващ етап на оценка** в процедурата, **но**  **не получава точки по този показател.** **Работната програма получава допълнителни точки при наличие на следните надграждащи елементи - ключови обстоятелства, влияещи върху качеството на изпълнение на поръчката:** |
| **Макс. 20т.** | **Прилагане на иновативни методи и техники** |
| **20 точки** | Допълнителните 20 т. се поставят при наличие на следното обстоятелство, обосноваващо по-високо качество на техническото предложение:* Предложени за прилагане са „обосновани“ „иновативни методи и техники“ на работа. Предложените иновативни методи и техника следва да бъдат обезпечени със съответната техника и персонал, което да е видно от представените Работна програма; Линеен график; Диаграма на строителната механизация и Диаграма на работната ръка.
 |
| **Макс. 25 точки** | **Управление на риска при изпълнение на строителството** |
| *Възложителят е дефинирал 5 риска, които могат да застрашат и/или да попречат на успешното изпълнение на договора. Това са:** *Изоставане от графика на изпълнение и/или приключване на СМР дейностите, в резултат от неблагоприятни климатични или други условия;*
* *Технологични проблеми по време на строителството;*
* *Грешки или непълноти в одобрения Инвестиционен проект;*
* *Затрудняване на обитаването на сградата от нейните жители по време на изпълнение на СМР;*
* *Прекъсване на ползването на комунални услуги (водоснабдяване, електроснабдяване, сметосъбиране) от жителите на сградата.*

**25 т. Получават Технически предложения,** които в частта за “*Управление на риска при изпълнение на строителството”* отговарят на изискванията на възложителя, посочени в техническата спецификация, и са съобразени с предмета на поръчката. В тази част от техническото предложение е в сила всяко едно от следните обстоятелства: * Участникът е отчел възможните аспекти на проявление, области и сфери на влияние на описаните рискове и е оценил и предвидил вероятността за настъпването им и степента на въздействието им върху изпълнението на строителството, предмет на договора, като оценките съдържат конкретика и са обвързани със спецификата на обекта.
* Предлагат се ефективни и адекватни контролни дейности, като всеки един риск е съпроводен с предложени от участника ефективни мерки за предотвратяване настъпването и/или преодоляване/минимизиране въздействието на риска и съответно ефективни за предмета на поръчката дейности по отстраняване на последиците от настъпилия риск.

**15 т. Получават Технически предложения,**  които частта за “*Управление на риска при изпълнение на строителството”* отговарят на изискванията на възложителя, посочени в техническата спецификация, направено е описание на рисковете, като са идентифицирани основните проявления, области и сфери, където може да окаже влияние всеки от описаните рискове. Участникът е предложил мерки за недопускане/предотвратяване настъпването и съответно дейности по отстраняване и управление на последиците от настъпването на всеки един риск, **но е в сила поне едно от следните обстоятелства**: * Не е оценена степента на въздействие и и/или вероятност за настъпване на рисковете или оценките са формално описани (липса на конкретика и обвързаност със спецификата на обекта);
* Предложените от участника мерки имат формален и/или пожелателен характер (липса на конкретика и обвързаност със спецификата на обекта);
* Предлаганите мерки, организация и предвидени ресурси от участника не гарантират изцяло недопускане и/или ефективно предотвратяване и преодоляване на някой от рисковете, респ. отстраняване последиците от настъпването му.

**5 т. Получават Технически предложения,**  които частта за “*Управление на риска при изпълнение на строителството”* отговарят на изискванията на възложителя, посочени в техническата спецификация, и са съобразени с предмета на поръчката, **но е в сила поне едно от следните обстоятелства**:* В описанието на мерките за предотвратяване/ преодоляване/, управление на един или повече от идентифицираните рискове, участникът декларира единствено готовност “на свой риски или своя сметка” да приеме последиците при възникването на описаните рискове и по същество не предлага адекватни мерки за управлението им;
* Предложените мерки за управление на посочените рискове не са адекватни/ реално не са от естество, позволяващо предотвратяването и/или преодоляването им.

  |
| ***Важно!******В частите от Техническото предложение: Работна програма; Линеен график; Диаграма на строителната механизация и Диаграма на работната ръка участникът следва да представи всички свои предложения, които съдържат надграждащи елементи спрямо минималните изисквания на Възложителя и които подлежат на оценка съгласно показателите, обявени от Възложителя.*****За целите на настоящата методика:****„Обосновано“** означава обяснение за приложимостта и полезността на предложените елементи, като същите са относими към настоящата обществена поръчка. **„Иновативни методи и техники“-** „Иновация" съгласно § 18 от ДР към ЗОП е прилагането на нов или значително подобрен продукт, услуга или процес, включително, но не само, производствени или строителни процеси, на нов маркетингов подход или на нов метод на организация на стопанските дейности, работното място или външните отношения.**“Качествено изпълнение” -** означава изпълнение на СМР, предмет на поръчката, в съответствие с технологичните правила и стандарти, приложими за съответните видове работи, при което се влагат строителни материали и продукти, които гарантират правилно функциониране и експлоатация на обекта в срок не по-кратък от гаранционните срокове предложени от участника.**“Формален характер”** – предложение, което не е насочено към предмета на договора; има общ, бланкетен характер.**“Ефективен”** показва отношението на постигнатия резултат спрямо поставената цел. Ефективността е свързана с целесъобразността на действията.**“Адекватен”** - напълно съответстващ; отговарящ на нуждите и очакванията. |

**3. Показател 3– К3,  с максимален брой точки 5, където К3  е “Срок за изпълнение на строителството”**

Подпоказател **К3** представлява оценка на общия срок за изпълнение на всички изпълнени строителни работи – посочен в календарни дни.

Оценката по този показател се изчислява съгласно формулата:

 **К3 = Cи (min) x 5**

 **Cи(n)**

Където:

**Cи(n)**  е срокът за изпълнение, предложен от оценявания участник;

**Cи(min)** е най-краткият срок за изпълнение, предложен от участник в поръчката.

*\*\*\** *Предложеният срок за изпълнение трябва да бъде посочен в календарни дни и не може да бъде по-кратък от 90 дни и не по-дълъг от 150 дни.*

**4.Показател 4- К4 с максимален брой точки 40,** където **К4 е „ЦЕНА”** и включва цената за изпълнение на предмета на поръчката:

**К3** се определя по формулата:

 **К4 = Ц *(min)* x 40**

 **Ц *(n)***

Където **Ц (min)** е най-ниската предложена цена за изпълнение на предвидените дейности, а **Ц (n)** е предложената цена на оценявания участник за изпълнение на предвидените дейности.

Комплексната оценка на офертата се формира по следната формула:

**К = К1 + К2 + К3 + К4**

Където **К** е комплексна оценка.

Крайното класиране на участниците е в низходящ ред според получената комплексна оценка на офертите.

На първо място се класира участникът с най-висока комплексна оценка.

***В случай на аритметични грешки между единични цени и количества, или между единични цени и обща цена, или между сборове, водещи до промяна на ценовото предложение на участника, то той ще бъде отстранен от процедурата.***

***В случай, че ценовото предложение на участника надхвърля максималния финансов ресурс на Възложителя, той ще бъде отстранен от процедурата.***

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена за изпълнение на СМР;

2. по-изгодно предложение по показателя К2 “Работна програма за изпълнение на строителството”;

3. по-изгодно предложение по показателя К1 „Гаранционен срок в години на изпълнените СМР на обекта“.

 Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани при прилагане на посочените по-горе правила.